Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1250

e) Ha a módosításokra vonatkozó nyilatkozat olyan utalást tartalmaz, hogy a 34. cikk szerinti módosításokat a nemzetközi elõvizsgálati kérelemmel együtt nyújtják be [az 53.9 szabály c) pontja], ilyen módosításokat azonban nem nyújtottak be, a nemzetközi elõvizsgálati szerv nem kezdheti meg a nemzetközi elõvizsgálatot mindaddig, amíg a módosításokat kézhez nem veszi, vagy — ha ez a korábbi — amíg a 60.1 szabály g) pontja szerinti felhívásban elõírt határidõ le nem járt. 69.2 A nemzetközi elõvizsgálat határideje A nemzetközi elõvizsgálati jelentés elkészítésének határideje (i) az elsõbbség napjától számított 28 hónap, (ii) az 57.1 szabályban és az 58.1 szabály a) pontjában elõírt illetékek megfizetésétõl számított 8 hónap, vagy (iii) az 55.2 szabály alapján benyújtott fordításnak a nemzetközi elõvizsgálati szerv általi kézhezvételétõl számított 8 hónap, attól függõen, hogy melyik következik be késõbb.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes